Adrenogenitálny syndróm

Adrenogenitálny syndróm je syndróm zaraďovaný do skupiny chorôb žliaz s vnútorným vylučovaním, pri ktorom dochádza k vzostupu hladiny androgénov, steroidných hormónov, ktoré sa tvoria v kôre nadobličiek. Prejavy aj príčiny adrenogenitálneho syndrómu sa odlišujú v závislosti od veku pacienta. Rozlišuje sa:
 vrodený (kongenitálny), tzv. kongenitálna adrenálna hyperplázia  - príčinou je vrodená porucha metabolizmu tvorby steroidných hormónov (viacero mutácií); navonok sa prejaví u mužov predčasným pohlavným dozrievaním, u žien nepravým ženským hermafroditizmom 
 prepubertálny - najčastejšie spôsobený nádorom nadobličky produkujúcim androgény, ktorý sa prejaví predčasným dospievaním chlapcov a virilizmom dievčat
 pubertálny a adrenogenitálny syndróm dospelých - najčastejšie spôsobený hyperpláziou kôry nadobličiek; u žien sa prejaví opäť rôznym stupňom virilizmu, u mužov je najčastejším prejavom neplodnosť a zmenšenie semenníkov

Liečba závisí od príčiny: pri nádoroch je chirurgická, pri hyperplázií sa podávajú kortikoidy.

 Referencie 

 Zdroj 

Kategória:Choroby žliaz s vnútornou sekréciou
Kategória:Dedičné choroby
Kategória:Nádory nadobličiek